Mildi þykir að enginn slasaðist þegar veghefli var bakkað uppá fólksbifreið skammt sunnan við bæinn Breiðabólsstað neðan Bröttubrekku í morgun . Veghefilsstjórinn var að vinna við að rífa upp klæðningu á stuttum vegarkafla á svæðinu , sem skipta á um . Hann veitti fólksbifreiðinni sem var á vesturleið ekki eftirtekt , með fyrrgreindum afleiðingum . Frá þessu er greint á vefnum budardalur.is , en bifreiðin var óökufær eftir óhappið . Eins og áður segir var mikið lán að engin skyldi slasast en stáltennur aftan á vegheflinum gengu í gegnum framrúðuna bílstjóramegin .